หุ้น,น้ำมันร่วง-ทองคำปิดสวนทาง
ตลาดหุ้นสหรัฐปิดแดนลบ นักลงทุนกังวลวิกฤตหนี้กลุ่มยูโรโซนขยายตัว  ด้านน้ำมันร่วง1.14 ดอลล์ ห่วงอุปทานล้น ส่วนทองคำปิดสวนทาง
11 ต.ค. 2555

ตลาดหุ้นสหรัฐปิดแดนลบ นักลงทุนกังวลวิกฤตหนี้กลุ่มยูโรโซนขยายตัว  ด้านน้ำมันร่วง1.14 ดอลล์ ห่วงอุปทานล้น ส่วนทองคำปิดสวนทาง
ปิดการซื้อขายตลาดหุ้นสหรัฐ นักลงทุนยังวิตกกังวลเกี่ยวกับการขยายตัวของเศรษฐกิจโลกและสถานการณ์วิกฤติหนี้สินในยุโรป ส่งผลให้ดัชนีหุ้นดาวโจนส์ ปิดที่ 13,344.97 จุด ลดลง 128.56 จุด ดัชนีแนสแดค ปิดที่ 3,051.78 จุด ลดลง 13.24 จุด และดัชนีเอสแอนด์พี ปิดที่ 1,432.56 จุด ลดลง 8.92 จุด 
ส่วนราคาน้ำมันดิบไนเม็กซ์ ปิดที่ 91.25 ดอลลาร์สหรัฐ/บาร์เรล ลดลง 1.14 ดอลลาร์สหรัฐ ขณะที่ราคาน้ำมันดิบเบรนต์ ตลาดลอนดอน ปิดที่ 114.79 ดอลลาร์สหรัฐ/บาร์เรล เพิ่มขึ้น 29 เซนต์ หลังข้อมูลของกระทรวงพลังงานสหรัฐฯและโอเปก บ่งชี้ตรงกันว่าอุปสงค์น้ำมันโลกกำลังหดตัวลงเรื่อยๆในช่วงไตรมาส 4 และจะต่อเนื่องไปจนถึงปีหน้า ขณะเดียวกันทางโอเปก ได้ปรับลดประมาณการณ์อุปสงค์น้ำมันโลกสำหรับปี 2012 ลงอีก 100,000 บาร์เรลต่อวัน พร้อมเตือนว่าในปีหน้า อุปสงค์พลังงานอาจเผชิญความไม่แน่นอน และอาจหั่นประมาณการณ์อุปสงค์ในปี 2013 ลงอีกถึงร้อยละ 20 ก็เป็นได้
ด้าน ราคาทองคำ ปิดในกรอบแคบๆ ขณะที่ข่าวคราวความเคลื่อนไหวเล็กๆน้อยๆในยุโรป ไม่สามารถกลบกระแสความกังวลต่อภาวะเศรษฐกิจโลกชะลอตัวได้ โดยทองคำตลาดโคเมกซ์ของสหรัฐฯ เพิ่มขึ้น 0.10 ดอลลาร์ ปิดที่ 1,765.10 ดอลลาร์ต่อออนซ์